Public procurement notice: Contract Notice
Published: 2020-03-19
Buyer: Εταιρεία Υδρεύσεως και Αποχετεύσεως Πρωτευούσης Α.Ε. (Ε.ΥΔ.Α.Π. Α.Ε.)
Country: GR
Contract type: Services
Procedure: Open procedure
CPV classification: 50500000 | 51100000 | 90420000 | 90440000 | 90481000
Estimated value: 10534700 EUR
Submission deadline: 2020-05-04
Award criteria: Lowest price

Technical requirements: Λειτουργία, συντήρηση και προμήθεια - εγκατάσταση εξοπλισμού βελτίωσης των εγκαταστάσεων τού Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.).
Η δημοπρατούμενη σύμβαση είναι μεικτή σύμβαση, κατά την έννοια του άρθρου 225 του Ν. 4412/2016 (Α΄ 147), η οποία περιλαμβάνει γενικές υπηρεσίες και προμήθεια / εγκατάσταση εξοπλισμού. Περιλαμβάνει 2 διακριτά μέρη: τις υπηρεσίες αποδοτικής λειτουργίας, συντήρησης, υγιεινολογικής παρακολούθησης και συνολικής ευθύνης του Κ.Ε.Λ.Μ., και την προμήθεια και εγκατάσταση εξοπλισμού, για τη βελτίωση των εγκαταστάσεων του Κ.Ε.Λ. Μεταμόρφωσης.1
Αντικείμενο της σύμβασης αποτελεί η αποδοτική λειτουργία, συντήρηση, υγιεινολογική παρακολούθηση και συνολική ευθύνη του Κ.Ε.Λ.Μ., και οι εργασίες επισκευών, όπως αυτά περιγράφονται στο Τεύχος Συγγραφής Υποχρεώσεων - Τεχνικές Προδιαγραφές (Σ.Υ. - Τ.Π.). Αναλυτικότερα, περιλαμβάνονται:
— η συνεχής λειτουργία των εγκαταστάσεων του Κ.Ε.Λ.Μ. (επί 24ώρου βάσεως, 7 ημέρες την εβδομάδα), με τον πλέον αποδοτικό τρόπο και σε υψηλό επίπεδο ασφαλείας, για το προσωπικό και τις εγκαταστάσεις. Οι αποδόσεις της επεξεργασίας και η ποιότητα της εκροής θα πρέπει να συμμορφώνονται με τα απαιτούμενα όρια, που ορίζονται από τους εγκεκριμένους περιβαλλοντικούς όρους και τη σύμβαση,
— η συντήρηση των εγκαταστάσεων του Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.), με καθημερινή εικοσιτετράωρη (24ωρη) παρουσία, επιτόπου του έργου, κλιμακίου συντήρησης τού αναδόχου, επανδρωμένου με εκπαιδευμένο και έμπειρο τεχνικό προσωπικό, το οποίο θα έχει την ευθύνη εκτέλεσης εργασιών προγραμματισμένης, προληπτικής και έκτακτης συντήρησης, και επισκευών των εγκαταστάσεων, του ηλεκτρομηχανολογικού εξοπλισμού και παρακολούθησης της εύρυθμης λειτουργίας τού ως άνω εξοπλισμού, σύμφωνα με τους όρους και προϋποθέσεις που καθορίζονται στη Σ.Υ. - Τ.Π. (Προσάρτημα 3),
— οι εργασίες καθαρισμού όλων των μονάδων και του περιβάλλοντος χώρου του Κέντρου Επεξεργασίας Λυμάτων Μεταμόρφωσης (Κ.Ε.Λ.Μ.), που αναφέρονται αναλυτικά στη Σ.Υ. - Τ.Π. (Προσάρτημα 3) και οφείλουν να πραγματοποιούνται με ευθύνη του ανάδοχου,
— προμήθεια του εξοπλισμού, για τη βελτίωση των εγκαταστάσεων του Κ.Ε.Λ. Μεταμόρφωσης και τοποθέτηση / εγκατάσταση τού εξοπλισμού αυτού, όπως περιγράφονται αναλυτικά στη Συγγραφή Υποχρεώσεων (Προσαρτήματα 8 και 9) και τα λοιπά συμβατικά τεύχη,
— μεταφορά της αφυδατωμένης ιλύος από το Κ.Ε.Λ. Μεταμόρφωσης στη μονάδα ξήρανσης τού Κ.Ε.Λ. Ψυττάλειας, μετά τη λήξη της τρέχουσας σύμβασης για τη μεταφορά της, ήτοι από 4.3.2021.
Με τον όρο «Κέντρο Επεξεργασίας Λυμάτων Μεταμόρφωσης», που εν συντομία θα αναφέρεται στο εξής ως «Κ.Ε.Λ.Μ.», νοείται το σύνολο των κατασκευών και εγκαταστάσεων, που βρίσκονται εντός της οριοθετημένης ζώνης του Κ.Ε.Λ.Μ., στον Δήμο Μεταμόρφωσης του Νομού Αττικής.
Ειδικότερα, η Ε.ΥΔ.Α.Π. Α.Ε. διατηρεί δικαίωμα παράτασης τής χρονικής διάρκειας των υπηρεσιών λειτουργίας και συντήρησης τού Κ.Ε.Λ.Μ., που περιγράφονται στο Παράρτημα Ι «Σ.Υ. - Τ.Π.» της παρούσας και τα Προσαρτήματα που τη συνοδεύουν (μη συμπεριλαμβανομένων των εργασιών προμήθειας - εγκατάστασης εξοπλισμού του Προσαρτήματος 8 και 9), για χρονικό διάστημα μέχρι δώδεκα (12) μήνες.
Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν επαγγελματική δραστηριότητα συναφή με το αντικείμενο τής σύμβασης.
Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο οικείο επαγγελματικό μητρώο.
Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.
Όσον αφορά στην οικονομική και χρηματοοικονομική επάρκεια, για την παρούσα διαδικασία σύναψης σύμβασης, οι οικονομικοί φορείς πρέπει να έχουν:
Οι οικονομικοί φορείς απαιτείται να έχουν πιστοληπτική ικανότητα 1 000 000,00 EUR και να διαθέτουν μέσο ετήσιο κύκλο εργασιών τουλάχιστον 1 000 000,00 EUR σε υπηρεσίες λειτουργίας ή/και συντήρησης Κέντρου Επεξεργασίας Λυμάτων, κατά τις 3 τελευταίες διαχειριστικές χρήσεις.

Eligibility requirements: Οι οικονομικοί φορείς που συμμετέχουν στη διαδικασία σύναψης της παρούσας σύμβασης, απαιτείται να ασκούν επαγγελματική δραστηριότητα συναφή με το αντικείμενο τής σύμβασης. Οι οικονομικοί φορείς που είναι εγκατεστημένοι σε κράτος - μέλος της Ευρωπαϊκής Ένωσης, απαιτείται να είναι εγγεγραμμένοι σε ένα από τα επαγγελματικά μητρώα, που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Οι εγκατεστημένοι στην ΕΛΛΑΔΑ οικονομικοί φορείς, απαιτείται να είναι εγγεγραμμένοι στο οικείο επαγγελματικό μητρώο. Στην περίπτωση οικονομικών φορέων εγκατεστημένων σε κράτος - μέλος του Ευρωπαϊκού Οικονομικού Χώρου (Ε.Ο.Χ.) ή σε τρίτες χώρες που έχουν προσχωρήσει στη Σ.Δ.Σ. ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση, σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Award value: 10534700